Քրիստինա Ռիչի

Քրիստինա Ռիչի (, ), ամերիկացի դերասանուհի։

Կենսագրություն 
Քրիստինա Ռիչին ծնվել է 1980 թվականի փետրվարի 12-ին, ԱՄՆ-ի Լոս Անջելես քաղաքի մերձակայքւոմ գտնվող Սանտա-Մոնիկա ավանում։ Քրիստինան մեծացել է իրավաբան հոր՝ Ռալֆ Ռիչիի և անշարժ գույքի գործակալ՝ Սառա Մյորդոքի ընտանիքում։ Ընտանիքում ամենակրտսերը նա էր, նրանք երեխաներով չորսն էին՝ Ռաֆայելը, Պիան, Դանթեն և Քրիստինան։ Հայրը, մինչ անցնելը իրավաբանի կարիերային ընտանեկան հոգեբան էր, փոքրիկ Քրիստինան հաճախ էր լսում նրա սեանսները և շատ անգամ իր լսած դիալոգները կրկնում էր մոր մոտ։ Ընտանիքը շուտով տեղափոխվում է Նյու Ջերսի, և երբ ապագա դերասանուհին դառնում է 13 տարեկան, ծնողները բաժանվում են։

Ռիչին երբեք չի հաճախել դերասանական վարպետության դասերի։ Ներկայումս նա ունի իր սեփական կինոպրոդյուսերական ընկերությունը, նա նաև Ումա Թուրմանի հետ միասին հանդիսանում է Լուի Վիտոն նորաձևության տան դեմքը։

Մասնագիտական գործունեություն 
Քրիստինա Ռիչին իր առաջին քայլերը ֆիլմարտադրության մեջ արել է 9-ը տարեկան հասակում՝ «Ջրահարսերը» ֆիլմում, որտեղ նա խաղում է Շերի, Բոբ Հոսքինսի և Վայնոնա Ռայդերի հետ։ Ֆիլմի հաջողությունից հետո նրան հրավիրում են նկարահանվել «Ադամսների ընտանիքը» (1991) ֆիլմում։ Հենց այս դերն էլ Ռիչիին դարձնում է ամենահայտնի դեռահաս դերասանուհին։ Երկու տարի անց Քրիստինան նկարվում է ֆիլմի շարունակության մեջ, որը այս անգամ կոչվում է՝ «Ադամսների ընտանեկան արժեքները»։ 
Նրա առաջին հասուն դերասանական աշխատանքը Էնգա Լիի «Սառցե Քամին» ֆիլմն էր։ Ռիչին այստեղ խաղում էր հասուն աղջկա դեր, ով գայթակղում է հարևան երկու տղաներին։ Նրա առավել արժեքավոր աշխատանքներից են Էլիզաբեթ Վուրցելի դերը՝ «Պրոզակի Սերունդը» ինքնակենսագրական ֆիլմում, ցինիկ և մոնիպուլյատոր Դիդիի դերը՝ «Սեքսի Հակադրությունը» կատակերգությունում, Թիմա Բյորտոնի դերը՝ «Քնած Հովիտը» միստիկ ֆիլմում։ Վերջինում նա խաղում է Ջոնի Դեփի հետ, ով կյանքում նրա մտերիմ ընկերն է։ Դեփփի հետ միասին նրանք հանդես են գալիս նաև «Վախն ու Ատելությունը Լաս-Վեգասում» և «Մարդը, որ արտասվում էր» ֆիլմերում։ Նրա վերջին արժեքավոր աշխատանքներից է նաև Շարլիզ Թերոնի սիրուհու դերը՝ «Հրեշը» աղմկահարույց ֆիլմում։ 
Ներկայումս դերասանուհին շարունակում է ակտիվ նկարահանվել ինչպես կոմերցիոն, այնպես էլ անկախ պրոեկտներում։ 2007 թվականին էկրաններ բարձրացավ «Պենելոպա» ռոմանտիկ կատակերգությունը, որտեղ նա խաղում է Ռիզ Ուիզերսփունի և Ջեյմս Մաքվոյի հետ միասին, ի դեպ այս ֆիլմում նա մասնակցել է առանց դերընտրման, նրան առաջարկվել է դերը Ռիզ Ուիզերսփունի կողմից։ Նույն տարում նա Սամուել Լ. Ջեքսոնի հետ նկարահանվեց «Սև Օձի Հևոցը» դրամայում։ Բացի այդ նա մասնակցեց «Սպիտակ Վարդը» պրոեկտում, խաղալով հայտնի գերմանացի հակաֆաշիստ ակտիվիստ Սոֆի Շոլլի դերը, ով իր գործունեության համար մահապատժի էր ենթարկվել նացիստների կողմից՝ երկրորդ համաշխարհային պատերազմի տարիներին։

Անձնական կյանքը 
2013 թվականի հոկտեմբերի 26-ին Ռիչին ամուսնացավ կինոմատոգրագ Ջեյմս Հիրդեջենի հետ, ում հետ նա 2 տարի հանդիպում էր մինչև ամուսնությունը։

Ֆիլմացանկ

Մրցանականեր 
«Սատուրն» մրցանակաբաշխոթյուն՝ լավագույն դերասանուհի «Կասպեր» և «Քնած Հովիտ» ֆիլմերում խաղացած դերերի համար։

Ծանոթագրություններ 

Ամերիկացի դերասանուհիներ
1980 ծնունդներ
Փետրվարի 12 ծնունդներ
«Երիտասարդ դերասան» մրցանակի դափնեկիրներ
Ամերիկացի պրոդյուսերներ
Ամերիկացի կինոդերասանուհիներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
Ֆեմինիստ արվեստագետներ
Ամերիկացի երեխա դերասանուհիներ